section_heading: Produkcija
paragraph_text: Snimanje filma započelo je 5. rujna 1991. godine u gradu Snoqualmie, država Washington i trajalo je sve do listopada iste godine. U tom periodu četiri tjedna se snimalo na lokacijama u državi Washington, a interijeri filma snimani su još dodatna četiri tjedna na raznim lokacijama u Los Angelesu (država Kalifornija). Nakon što je rok za snimanje probijen u Seattleu, scena Laurine smrti u vagonu morala je biti snimljena u studiju u Los Angelesu, posljednjeg dana snimanja - 30. listopada.